Pressemeddelelse

Galleri Soli, Peter Damsvej 70, 4180-Sorø, indbyder til ny fernisering, med billedkunstner Margit Elsebeth Larsens værker. Ferniseringen finder sted lørdag den 16. november 2019 fra 13 til 17. Margit Elsebeth Larsen (MEL) bor i Køge. Hun har malet hele sit liv, fra da hun var barn. Hun lever og ånder for kunsten.

Dog blev hun først uddannet som advokatsekretær. I 37 år var hun retssekretær ved Danmarks Domstole. Sideløbende modtog hun undervisning af mange kunstnere, også i Provence. I tiden fra 2000 til 2006 var hun skribent for ”Kunstavisen”. Hun er født på en gård med husdyrhold. Derfra hendes mange værker med køer og heste, som bliver skildret på en meget personlig måde. Siden 2000 har hun kreeret PC-tegninger. Der slipper hun sin livlige fantasi løs. Hendes force er FARVER. De er så smukke, at man ikke kan glemme dem! Billedproduktionen varierer fra naturalistiske gadebilleder fra Køge by i akvarel, mere frie naturpasteller med dyr, til halvabstrakte værker i begge teknikker og blandteknik. Dér skimtes der halvskjulte motiver. Tit med den skønneste blå farve, der omsluger alt. Keramik mestrer hun også. Siden 1987 har MEL udstillet rigtig mange steder, for eks. i Hjelms Bolighus , 1987, Køge kunstforening, Køge Rådhusshal 1987, 1991,1996, 2001, Køge Galleri 1996, Bødkergården Køge, 2006 og 2009, Køge Ås med meget mere. Nu i Galleri Soli fra lørdag den 16. november til og med onsdag, den 15.januar 2020.

Vel mødt til en sjælfuld fernisering og udstilling!